CELEX: 62014CN0485
Language: et
Date: 2014-11-03 00:00:00
Title: Kohtuasi C-485/14: 3. novembril 2014 esitatud hagi – Euroopa Komisjon versus Prantsuse Vabariik

12.1.2015   
            
            
               ET
            
            
               Euroopa Liidu Teataja
            
            
               C 7/18
            
         3. novembril 2014 esitatud hagi – Euroopa Komisjon versus Prantsuse Vabariik
   (Kohtuasi C-485/14)
   (2015/C 007/24)
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindajad: J.-F. Brakeland ja W. Roels)
   
      Kostja: Prantsuse Vabariik
   
      Hageja nõuded
   
   
               —
            
            
               Tuvastada, et kuna Prantsuse Vabariik vabastab tasuta võõrandamise maksust kinke ja pärandi avalik-õiguslikule või avalikes huvides tegutsevale asutusele üksnes juhul, kui vastav asutus asub Prantsusmaal või liikmesriigis või Euroopa Majanduspiirkonna lepingu osalisriigis, mis on Prantsusmaaga sõlminud kahepoolse lepingu, siis on Prantsuse Vabariik rikkunud Euroopa Liidu toimimise lepingu artiklist 63 ja Euroopa Majanduspiirkonna lepingu artiklist 40 tulenevaid kohustusi;
            
         
               —
            
            
               mõista kohtukulud välja Prantsuse Vabariigilt.
            
         
      Väited ja peamised argumendid
   
   Komisjon on seisukohal, et Prantsuse õigusnormidega, nagu neid tõlgendab maksuhaldur, vabastatakse tasuta võõrandamise maksust kinge ja pärand avalik-õiguslikule või avalikes huvides tegutsevale asutusele üksnes juhul, kui vastav asutus asub Prantsusmaal või liikmesriigis või Euroopa Majanduspiirkonna lepingu osalisriigis, mis on Prantsusmaaga sõlminud kahepoolse lepingu. Komisjoni hinnangul kujutab see endast kapitali vaba liikumise piirangut, mis on vastuolus EÜ artikliga 56 ja EMP lepingu artikliga 40.
   Põhjenduseks leiab Prantsuse Vabariik kõigepealt, et Prantsuse normidega eristatakse maksumaksjaid, kes ei ole objektiivselt sarnases olukorras, ning täiendavalt tugineb Prantsuse Vabariik üldise huvi põhjendusele, mis põhineb vajadusel tagada maksu kogumine.
   Komisjon selle põhjendusega ei nõustu. Komisjoni arvates tehakse vaidlusaluste sätete alusel vahet lähtudes puhtalt geograafilistest kriteeriumidest. Lisaks leiab komisjon, et üldise huvi põhjendusele tuginemine ei vasta tingimustele, nagu need on välja töötatud kohtupraktikas, eeskätt kohtuotsuses Persche (1). Lõpuks on komisjon seisukohal, et kapitali liikumise piiramine on igal juhul ebaproportsionaalne.
   
      (1)  Kohtuasi Persche, C-318/07, ECLI:EU:C:2009:33